Βαγγέλης Αυγουλάς

Ο **Βαγγέλης Αυγουλάς** είναι δικηγόρος με εξειδίκευση στο Αστικό Δίκαιο. Γεννήθηκε το 1988, κατάγεται από τα Χανιά της Κρήτης και διαθέτει ελληνική και καναδική υπηκοότητα.

Όντας εκ γενετής τυφλός ίδρυσε την Αστική Μη Κερδοσκοπική Εταιρεία «Με Άλλα Μάτια » για να ενισχύσει την φωνή των ανάπηρων ατόμων στη δημόσια σφαίρα. Είναι ο πρώτος δικηγόρος με αναπηρία που εκλέχθηκε στο ΔΣ του Δικηγορικού Συλλόγου Αθηνών.

Έχει υπηρετήσει στο Υπουργείο Υγείας, και Εσωτερικών ως σύμβουλος Υπουργού, ενώ έχει διατελέσει Πρόεδρος του ασφαλιστικού φορέα «Οίκος Ναύτου». Για αρκετά χρόνια υπήρξε Δημοτικός Σύμβουλος στον Δήμο Ιλίου, όπου και διαμένει, έχοντας διατελέσει και χρέη Αντιδημάρχου.

## Επαγγελματική σταδιοδρομία
Το 2010 εξελέγη Δημοτικός Σύμβουλος στον Δήμο του Ιλίου, εκλεγμένος με την παράταξη του Δημάρχου, Νίκου Ζενέτου, όπου το 2011-2014, βγαίνοντας πρώτος σε σταυρούς για τον Δήμο Ιλίου, ορίστηκε Αντιδήμαρχος Κοινωνικής Πολιτικής, Διά Βίου Μάθησης, Διαφάνειας και Ηλεκτρονικής Διακυβέρνησης. Τη δεδομένη χρονική στιγμή ήταν ο νεότερος Αντιδήμαρχος που είχε περάσει ποτέ από ελληνικό Δήμο και ο μόνος με αναπηρία. Το 2015 ανεξαρτητοποιήθηκε από την παράταξη «ΔΗΜΟΚΡΑΤΙΚΗ ΣΥΝΕΡΓΑΣΙΑ-ΝΙΚΟΣ ΖΕΝΕΤΟΣ». Συνέχισε και για τρίτη θητεία με διαφορετικό σχηματισμό και παραιτήθηκε το 2021 για να αναλάβει Επιστημονικός Συνεργάτης για θέματα Κοινωνικής Πολιτικής της Μητροπόλεως Ιλίου, Αχαρνών και Πετρουπόλεως.

Από το 2012 έως το 2019 εκλεγόταν μέλος του Γενικού Συμβουλίου της Εθνικής Ομοσπονδίας Τυφλών, διατελόντας ενίοτε και ως Αναπληρωτής Οργανωτικός Γραμματέας της Ομοσπονδίας. Έχει υπάρξει επικεφαλής της νεολαίας του Πανελληνίου Συνδέσμου Τυφλών. Μέχρι σήμερα, είναι Τακτικός Εκπρόσωπος στην Ελλάδα της Διεθνούς Οργάνωσης Views, η οποία ασχολείται με νέους και νέες με πρόβλημα όρασης.

Από τον Φεβρουάριο του 2015 και για ενάμιση χρόνο υπηρέτησε ως Επιστημονικός Συνεργάτης του Παναγιώτη Κουρουμπλή, στο Υπουργείο Υγείας και στο Υπουργείο Εσωτερικών και Διοικητικής Μεταρρύθμισης, ενώ από τότε μέχρι σήμερα παραμένει μέλος της Επιτροπής Υγείας και Κοινωνικής Πρόνοιας της Κεντρικής Ένωσης Δήμων Ελλάδος.

Από τον Μάρτιο του 2017, και για σχεδόν 4 χρόνια, διετέλεσε Πρόεδρος του ασφαλιστικού φορέα «Οίκος Ναύτου». Ενώ απο το 2016 έως το 2019 υπήρξε μέλος του ΔΣ της Ελληνικής Εταιρείας Τοπικής Ανάπτυξης και Αυτοδιοίκησης.

Τον Ιούνιο του 2018 ίδρυσε την Αστική Μη Κερδοσκοπική Εταιρεία «Με Άλλα Μάτια», μία κοινωνική επιχείρηση ανάπηρων ατόμων που δρουν για την εξάλειψη της υποεκπροσώπησής τους στη δημόσια σφαίρα, μέσω του πλήρως προσβάσιμου κοινωνικοπολιτικού Portal meallamatia.gr.

Στο πλαίσιο του ρόλου του ως Σύμβουλος Προσβασιμότητας έχει συνεργαστεί για την βελτίωση των συνθηκών με τους Δήμους Αθηναίων, Π. Φαλήρου, Κατερίνης, Τρικκαίων, Αιγάλεω, Μοσχάτου-Ταύρου, Ιλίου, Κατερίνης και με την Περιφέρεια Πελοποννήσου.

Καθημερινά επισκέπτεται σχολεία και, με άδεια από το Υπουργείο Παιδείας, εξοικειώνει τα παιδιά με την πραγματικότητα της αναπηρίας μέσα από το εκπαιδευτικό πρόγραμμα «Δες τη Ζωή Με Άλλα Μάτια». Από τον Σεπτέμβρη του 2017, με την υποστήριξή του, έχουν εκπαιδευτεί **86.398** μαθητές και μαθήτριες πανελλαδικά.

Έχει δίπλωμα μεταπτυχιακών σπουδών με τίτλο «Επιστήμες της Αγωγής μέσω Καινοτόμων Τεχνολογιών και Βιοϊατρικών Προσεγγίσεων» με ειδίκευση «Συμπεριληπτικής Εκπαίδευσης», του Πανεπιστημίου Δυτικής Αττικής (ΠΑΔΑ), των τμημάτων Βιοϊατρικών Επιστημών & Αγωγής και Φροντίδας στην πρώιμη παιδική ηλικία.

Με αρ. Απόφασης του Δ.Σ. 5715-10/12/2025, έχει πλέον ενταχθεί στο Μητρώο Κύριου Διδακτικού Προσωπικού του Εθνικού Κέντρου Δημόσιας Διοίκησης και Αυτοδιοίκησης, ως εκπαιδευτής στον τομέα της κοινωνικής προστασίας.

Είναι ο διοργανωτής της βιωματικής εμπειρίας «Δείπνο στο Σκοτάδι», έχοντας οργανώσει 22 δείπνα σε ολόκληρη την Ελλάδα.

## Δικηγορία
Ο Βαγγέλης Αυγουλάς αποφοίτησε από τη Νομική Σχολή Αθηνών με βαθμό πτυχίου 8,4.

Τον Νοέμβριο του 2021 έγινε ο πρώτος στην ιστορία ανάπηρος δικηγόρος που εξελέγη στο νέο Διοικητικό Συμβούλιο του Δικηγορικού Συλλόγου Αθηνών, με την παράταξη του Θ. Σοφού «Εργατικοί», με θητεία έως το Δεκέμβριο του 2025. Με αυτή την ιδιότητα, σύστησε Μητρώο ανάπηρων δικηγόρων για να διεκδικήσουν πρόσβαση και ίση μεταχείριση στα δικαστήρια της χώρας.

Υπήρξε δικηγόρος υπεράσπισης στην ιστορική απόφαση του ΣΤ’ Μονομελούς Πλημμελειοδικείου για την πρώτη καταδίκη επαγγελματία οδηγού Ταξί που αρνήθηκε να επιβιβάσει τυφλή κοπέλα με σκύλο-οδηγό.

## Αρθρογραφία και δημόσιος λόγος
Έχει κληθεί ως ομιλητής και σύνεδρος σε πολλά συνέδρια όπως:

# στο Delphi Economic Forum VIII στο πάνελ «Delivering Through Diversity, Equity and Inclusion» https://def-viii.delphiforum.gr/speakers/5840719644
# στο TEDxAthens με την ομιλία «Blind Love with a Head Start”https://www.youtube.com/watch?v=RYIDcSD5PNI
# στο TEDxIonianUniversity με την ομιλία «Μες την αλλαγή, βλέπω μ' άλλα μάτια»https://www.youtube.com/watch?v=r9FXvzBGSbQ
# στο TEDxAgrinio με την ομιλία «Επανεξετάζοντας τα Περιθώρια – Όρια»https://www.youtube.com/watch?v=5bneVTgW19A
# στο Upfront Initiative https://www.youtube.com/watch?v=4J7WxdLhQTA&list=PLy2uTXXqTtGfddL3gqvMORsNI5t1T90ET&index=2
Επιμελείται και συντονίζει τη δράση "**Διάλογοι στο Σκοτάδι**" με τις εξής εκδηλώσεις μέχρι σήμερα:

# "Όταν η Τέχνη παίρνει θέση" με τους Πυγμαλίωνα Δαδακαρίδη και ο Αριστοτέλη Ρήγα
# "Φωνές στο Σκοτάδι: Γυναίκες, Ορατότητα και η Τέχνη τού να Μιλάς Όταν Σου Λένε να Σωπάσεις" με     τις Νατάσσα Γιάμαλη και Νατάσα Μποφίλιου
# "Όταν η Τέχνη παίρνει θέση" με τη Λίνα Νικολακοπούλου και τον Μίλτο Πασχαλίδη

Αρθρογραφεί στην Huffington Post , στο Έθνος  και σε διάφορα έντυπα ή διαδικτυακά μέσα. Σημαντικά άρθρα του:

# Για τα “Τέμπη” των ιδρυμάτων ούτε μια συγγνώμη;
# Να κληθούν στη Βουλή των Ελλήνων τα ανάπηρα άτομα που ζουν σε ιδρύματα 
# Περιμένοντας τον αέρα αισιοδοξίας που (δεν) πνέει 
# Εχθρικά τα Δικαστήρια στην Ευελπίδων για τα ΑμεΑ 
# Να μη χρηματοδοτούνται πολιτιστικές εκδηλώσεις που δεν είναι καθολικά προσβάσιμες 
# Η ζωή στο ίδρυμα, ο παγωμένος χρόνος, η αναπηρία και εμείς 
# Πρόσφυγες με αναπηρία: Οι αόρατοι των αοράτων στην Ελλάδα 
# Καλώς προχωράμε για την ψήφο των ομογενών αποδήμων, με τους ανάπηρους τι γίνεται;
# Χθες ο Αντώνης, αύριο εμείς;
# Εκδικητική Πορνογραφία: Μια σύγχρονη μορφή έμφυλου διασυρμού

Είναι αρχισυντάκτης και παρουσιαστής των ζωντανών, διαδικτυακών εκπομπών «Live… Με Άλλα Μάτια» που πραγματεύονται θεματικές υπό το πρίσμα της αναπηρίας. Οι σημαντικότερες εκ των οποίων:

# «Εργασία και Αναπηρία» με τον Διοικητή της ΔΥΠΑ, Σ. Πρωτοψάλτη https://www.youtube.com/watch?v=CL8ojDrPwAI&list=PLy2uTXXqTtGdJmLzGyylnkwqx7il6oO1s&index=4
# «Live με Κατερίνα Βρανά» με την γνωστή κωμικό https://www.youtube.com/watch?v=HTGcZ97YJ-4&list=PLy2uTXXqTtGdJmLzGyylnkwqx7il6oO1s&index=5
# «Live με Γιώργο Καπουτζίδη» με τον γνωστό ηθοποιό, σεναριογράφο και σκηνοθέτη https://www.youtube.com/watch?v=21PBy8LNAJM&list=PLy2uTXXqTtGdJmLzGyylnkwqx7il6oO1s&index=11
# «Εθνικό Σχέδιο Δράσης για την Αναπηρία» με τον Υπουργό Επικρατείας Γ. Γεραπετρίτη και τον Πρόεδρο της ΕΣΑμεΑ https://www.youtube.com/watch?v=B8WEX1de2F0&list=PLy2uTXXqTtGdJmLzGyylnkwqx7il6oO1s&index=12
# «Προσωπικός Βοηθός» με τον τον Γενικό Γραμματέα Κοινωνικής Αλληλεγγύης & Καταπολέμησης της Φτώχειας, Γ. Σταμάτη https://www.youtube.com/watch?v=uoL6WhNtbgg&list=PLy2uTXXqTtGdJmLzGyylnkwqx7il6oO1s&index=13
# «Υπουργείο Πολιτισμού και ΑμεΑ» με την Υπουργό Πολιτισμού και Αθλητισμού, κ. Λίνα Μενδώνη. https://www.youtube.com/watch?v=tXDu_LXupDA&list=PLy2uTXXqTtGdJmLzGyylnkwqx7il6oO1s&index=19

## Παραπομπές


Κατηγορία:Έλληνες δικηγόροι του 21ου αιώνα